IZVEDBENI SKLEP KOMISIJE (EU) 2020/95

z dne 22. januarja 2020

o spremembi Izvedbenega sklepa (EU) 2016/2323 o pripravi evropskega seznama obratov za recikliranje ladij v skladu z Uredbo (EU) št. 1257/2013 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1257/2013 Evropskega parlamenta in Sveta z dne 20. novembra 2013 o recikliranju ladij in spremembi Uredbe (ES) št. 1013/2006 in Direktive 2009/16/ES (1) ter zlasti člena 16 Uredbe,

ob upoštevanju naslednjega:

(1) V skladu s členom 6(2) Uredbe (EU) št. 1257/2013 morajo lastniki ladij zagotoviti, da so ladje, namenjene za recikliranje, reciklirane izključno v obratih za recikliranje ladij, ki so navedeni na evropskem seznamu obratov za recikliranje ladij, objavljenem v skladu s členom 16 navedene uredbe.

(2) Evropski seznam je naveden v Izvedbenem sklepu Komisije (EU) 2016/2323 (2).

(3) Latvija je Komisijo obvestila, da je pristojni organ v skladu s členom 14 Uredbe (EU) št. 1257/2013 izdal dovoljenje obratu za recikliranje ladij (3) na njenem ozemlju. Latvija je Komisiji predložila vse ustrezne informacije za vključitev navedenega obrata na evropski seznam. Evropski seznam bi bilo zato treba posodobiti z vključitvijo navedenega obrata.

(4) Litva je Komisijo obvestila, da je pristojni organ v skladu s členom 14 Uredbe (EU) št. 1257/2013 izdal dovoljenje obratu za recikliranje ladij (4) na njenem ozemlju. Litva je Komisiji predložila vse ustrezne informacije za vključitev navedenega obrata na evropski seznam. Evropski seznam bi bilo zato treba posodobiti z vključitvijo navedenega obrata.

(5) Nizozemska je Komisijo obvestila, da je pristojni organ v skladu s členom 14 Uredbe (EU) št. 1257/2013 izdal dovoljenje obratu za recikliranje ladij (5) na njenem ozemlju. Nizozemska je Komisiji predložila vse ustrezne informacije za vključitev navedenega obrata na evropski seznam. Evropski seznam bi bilo zato treba posodobiti z vključitvijo navedenega obrata.

(6) Norveška je Komisijo obvestila, da je pristojni organ v skladu s členom 14 Uredbe (EU) št. 1257/2013 izdal dovoljenje obratu za recikliranje ladij (6) na njenem ozemlju. Norveška je Komisiji predložila vse ustrezne informacije za vključitev navedenega obrata na evropski seznam. Evropski seznam bi bilo zato treba posodobiti z vključitvijo navedenega obrata.

(7) Komisija je v skladu s členom 15(1) Uredbe (EU) št. 1257/2013 prejela vloge za vključitev treh obratov za recikliranje ladij (7) v Turčiji na evropski seznam. Potem ko je ocenila informacije in dokazila, predložene ali zbrane v skladu s členom 15 navedene uredbe, Komisija meni, da obrati izpolnjujejo zahteve iz člena 13 navedene uredbe za opravljanje recikliranja ladij in vključitev na evropski seznam. Evropski seznam bi bilo zato treba posodobiti z vključitvijo navedenih obratov.

(8) Belgija in Portugalska sta Komisijo obvestili, da je bilo obdobje veljavnosti dovoljenja, ki sta ga njuna pristojna organa izdala belgijskemu in portugalskemu obratu za recikliranje ladij, vključenemu na evropski seznam (8), podaljšano. Datum prenehanja vključitve navedenih obratov na evropski seznam bi bilo zato treba posodobiti, da se upošteva navedeno podaljšanje.

(9) Izvedbeni sklep (EU) 2016/2323 bi bilo zato treba ustrezno spremeniti.

(10) Ukrepi iz tega sklepa so v skladu z mnenjem odbora, ustanovljenega s členom 25 Uredbe (EU) št. 1257/2013 –

SPREJELA NASLEDNJI SKLEP:

Člen 1 Priloga k Izvedbenemu sklepu (EU) 2016/2323 se nadomesti z besedilom iz Priloge k temu sklepu.

Člen 2 Ta sklep začne veljati dvajseti dan po objavi v Uradnem listu Evropske unije.

V Bruslju, 22. januarja 2020 Za Komisijo Predsednica Ursula VON DER LEYEN

(1) UL L 330, 10.12.2013, str. 1.

(2) Izvedbeni sklep Komisije (EU) 2016/2323 z dne 19. decembra 2016 o pripravi evropskega seznama obratov za recikliranje ladij v skladu z Uredbo (EU) št. 1257/2013 Evropskega parlamenta in Sveta o recikliranju ladij (UL L 345, 20.12.2016, str. 119).

(3) „Galaksis N“, Ltd.

(4) UAB Demeksa.

(5) Sagro Aannemingsmaatschappij Zeeland B.V.

(6) ADRS Decom Gulen.

(7) ÖGE GEMİ SÖKÜM İTH. İHR. TİC. SAN.AŞ.; Sök Denizcilik Tic. Ltd. Sti in EGE CELIK SAN. VE TIC. A.S.

(8) NV Galloo Recycling Ghent (BE) in Navalria – Docas, Construções e Reparações Navais (PT).